b'\n_START_ARTICLE_\nOrange Canvas\n_START_PARAGRAPH_\nOrange Canvas je odprto kodni program namenjen predvsem podatkovnemu rudarjenju in vizualizacijam, ki so ga razvili v Laboratoriju za bioinformatiko, na Fakulteti za ra\xc4\x8dunalni\xc5\xa1tvo in informatiko v Ljubljani . Napisan je v programskem jeziku Python.\n_START_SECTION_\nSplo\xc5\xa1no\n_START_PARAGRAPH_\nProgramski paket Orange vsebuje paleto postopkov za modeliranje in u\xc4\x8denje iz podatkov s strojnim u\xc4\x8denjem ter omogo\xc4\x8da analizo podatkov s preprostim grafi\xc4\x8dnim vmesnikom._NEWLINE_Komponente programa rangirajo od preprostih vizualizacij podatkov, empiri\xc4\x8dnih evalvacij u\xc4\x8dnih algoritmov do napovednega modeliranja._NEWLINE_Vizualno programiranje se izvaja prek vmesnika, v katerem delo poteka s povezovanjem prednastavljenih pripomo\xc4\x8dkov oz. widgetov. Napredni uporabniki lahko uporabljajo Python knji\xc5\xbenico za manipulacijo podatkov in gradnikov.'